Aquest treball tracta sobre la creació de la pàgina web per l'associació ACAIMA, la gestora de colònies de gats d'Olesa de Montserrat. S'han tingut presents, en el desenvolupament, que l'associació es pugui donar a conèixer a través d'aquest medi, s'augmentin el nombre de col·laboradors i la gent se sensibilitzi amb la causa. Per aquest treball s'ha passat per totes les fases de desenvolupament i disseny d'una aplicació web. En la primera, la preproducció, s'ha fet una investigació, s'han detallat els usuaris, s'han definit els continguts, s'ha treballat en el disseny gràfic i s'han creat mock ups. En la següent fase, la producció, s'ha desenvolupat la web amb el gestor de continguts WordPress. S'ha triat aquesta plataforma, ja que s'ha buscat una plataforma on, un cop finalitzada la web, els membres de l'associació puguin editar i afegir contingut, principalment entrades de bloc. Finalment, en l'última fase s'han corregit els errors i s'han testejat les seves funcionalitats. Com a resultat, s'ha obtingut una pàgina web amb les funcionalitats sol·licitades del client, seguint les línies estètiques de l'associació i adaptada perquè el client pugui editar el contingut de manera intuïtiva. Gràcies a aquest treball, s'ha guanyat experiència treballant conjuntament amb un client real, s'ha pogut experimentar amb la plataforma WordPress i s'ha pogut seguir el desenvolupament d'una aplicació web, des de l'inici fins a un estat avançat d'aquesta, marcant les línies de futur.
pàgina web, disseny, WordPress, gats, gestor de continguts, website, design, cats, content manager, página web, diseño, gatos, gestor de contenidos
Networked Digital Library of Theses and Dissertations